NOTĂ DE FUNDAMENTARE
la proiectul de decizie „Cu privire la primirea valorii investițiilor capitale efectuate în anul 2025 la evidența contabilă a Consiliului raional Ștefan Vodă”

   Elaborarea proiectului de decizie este determinată de demersul Ministerului Muncii și Protecției Sociale nr. 25/5159 din 23 septembrie 2026, privind transmiterea valorii investițiilor capitale efectuate în anul 2025 din mijloacele bugetului de stat, aferente unor obiective de asistență socială din raionul Ștefan Vodă.
   Investițiile vizează lucrări de reparații și cheltuieli aferente responsabilului tehnic și intervențiilor suplimentare, realizate la următoarele obiective din cadrul Structurii Teritoriale de Asistență Socială Ștefan Vodă:
   Centrul de asistență specializată și plasament temporar „Încredere” din orașul Ștefan Vodă;
Centrul de asistență socială pentru persoane vârstnice și cu dizabilități din satul Talmaza;
Centrul de asistență socială pentru cuplul mamă-copil și pentru copii în situații de risc din satul Olănești.
   În vederea asigurării reflectării corespunzătoare a valorii investițiilor în evidența contabilă a Consiliului raional Ștefan Vodă, se impune aprobarea transmiterii cu titlu gratuit a valorii totale de 691 095,86 lei, în baza actelor de transmitere-primire și a documentelor justificative.
   Finalitatea urmărită constă în asigurarea evidenței contabile corespunzătoare a investițiilor capitale efectuate și în reflectarea acestora în documentele financiar-contabile ale autorităților implicate.
Proiectul de decizie prevede acceptarea primirii cu titlu gratuit a valorii investițiilor capitale efectuate în anul 2025, în sumă totală de 691 095,86 lei, de la evidența contabilă a Ministerului Muncii și Protecției Sociale la evidența contabilă a Consiliului raional Ștefan Vodă.
Sumele aferente fiecărui obiectiv sunt următoarele:
· Centrul de asistență specializată și plasament temporar „Încredere” – 183 630,91 lei;
· Centrul de asistență socială pentru persoane vârstnice și cu dizabilități din satul Talmaza – 279 758,19 lei;
· Centrul de asistență socială pentru cuplul mamă-copil și pentru copii în situații de risc din satul Olănești – 227 706,76 lei.
   Totodată, proiectul prevede împuternicirea președintei raionului de a desemna reprezentanții Consiliului raional în comisia de transmitere-primire și atribuirea responsabilității Serviciului contabil al Consiliului raional pentru înregistrarea valorii investițiilor în evidența contabilă, în baza documentelor justificative și cu respectarea normelor metodologice aplicabile.
   Elementul nou constă în reglementarea procedurală a transmiterii valorii investițiilor capitale și asigurarea reflectării acestora în evidența contabilă a Consiliului raional Ștefan Vodă.
Fundamentarea economico-financiară
   Transmiterea valorii investițiilor capitale se efectuează cu titlu gratuit și nu presupune alocarea unor mijloace financiare suplimentare din bugetul raional.
   Valoarea totală a investițiilor constituie 691 095,86 lei. Înregistrarea contabilă se va efectua în baza actelor de transmitere-primire și a documentelor justificative, cu respectarea normelor privind evidența contabilă și raportarea financiară în sistemul bugetar.
   Adoptarea proiectului de decizie este necesară pentru asigurarea transmiterii și reflectării corespunzătoare în evidența contabilă a Consiliului raional Ștefan Vodă a valorii investițiilor capitale efectuate în anul 2025 la cele trei obiective de asistență socială din raion.
